事實係，喺一眾－深受拉丁文同希臘文影響嘅－歐洲語言當中，有「cogni-」或者「gnost-」或者類似嘅音喺入面嘅詞意思上好多都同認知同知識有啦掕，例如英文當中嘅「agnosticism」係指不可知論（一種宗教哲學觀點，主張人類家陣仲未有方法可以知道上帝係咪真係存在）法文嘅「connaître」－「知道」噉解，以及意大利文嘅「conoscere」－「知道」或者「辨認」噉解。